En 20-årig mand fra Thorsø blev så knotten over, at politiet havde ransaget hans hjem og konfiskeret hans hash, at han gjorde sig store anstrengelser for at få hashen tilbage.

Da han efter razzien blev fundet og taget med på politistionen i Skive, så han sit snit til at negle hashen tilbage.

Men i følge TV Midt-Vest lykkedes det ham kun at bevare sit genkæmpede ejerskab kortvarigt, inden betjentene snuppede det endnu engang.

De satte efter ham, da han stak af med sin hash, og fangede ham, inden han kom ud af politistationen.

Nu handler sigtelsen ikke kun om hash. Nu er han også sigtet for tyveri.